
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  26ης/26 Συνεδρίασης 

ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 158/2026
Στη Λευκάδα σήμερα στις 02 του μηνός Σεπτεμβρίου, του έτους 2026, ημέρα Τρίτη και ώρα 18:00, ήρθε σε  δημόσια, δια ζώσης, τακτική συνεδρίαση το Δημοτικό Συμβούλιο Λευκάδας,   σύμφωνα με τις δ/ξεις των άρθρων 117 έως και 134 του Ν.5314/2026  και την υπ΄ αριθ. 66/2025 απόφαση Δ.Σ. ύστερα από την με αρ. πρωτ. 23598/28.8.2026 πρόσκληση του Προέδρου του, η οποία επιδόθηκε και δημοσιεύθηκε νόμιμα.   

                          ΠΑΡΟΝΤΕΣ                                                                 ΑΠΟΝΤΕΣ

	1
	Σκλαβενίτης Ευστάθιος (Πρόεδρος)  
	1
	Γαντζίας Ιωάννης 

	2
	Σκληρός Φίλιππος
	2
	Μπακογιώργος Χρήστος

	3
	Κονιδάρης Κωνσταντίνος 
	3
	Γιαννούτσος Χαράλαμπος

	4
	Αρματάς Γεράσιμος 
	4
	

	5
	Κωνσταντινίδη Σεβαστή
	5
	

	6
	Σολδάτος Γεώργιος 
	6
	

	7
	Λάζαρης Νικόλαος 
	7
	

	8
	Κάτσενου Θεοδώρα (Τ)
	8
	

	9
	Λάζαρης Αρίστος 
	9
	

	10
	Καραγιάννης Αθανάσιος (Τ)
	10
	

	11
	Καλός Χαράλαμπος 
	11
	(οι οποίοι ήταν απόντες

	12
	Λύγδας Σπυρίδων 
	12
	 αν και κλήθηκαν νόμιμα)

	13
	Μπελεγρίνος Σπυρίδων 
	13
	

	14
	Μαργέλη Μαρία (Τ)
	14
	

	15
	Γαζής Γεώργιος (Τ)
	15
	

	16
	Δρακονταειδής Κωνσταντίνος  
	16
	

	17
	Σέρβος Κωνσταντίνος
	17
	

	18
	Θερμός Ευάγγελος
	18
	

	19
	Βερροιώτης Ευάγγελος 
	19
	

	20
	Βεροιώτης Αλέξανδρος
	20
	

	21
	Βεργίνης Σπυρίδων
 (Τ)
	21
	

	22
	Τσιρογιάννης Γεώργιος
	22
	

	23
	Αραβανή Χριστίνα  (Τ)
	23
	

	24
	Γιαννιώτης Παναγιώτης (Τ)
	24
	

	25
	Αργυρός Νικόλαος (Τ)
	25
	

	26
	Πεντεσπίτης Νικόλαος
	26
	

	27
	
	27
	

	28
	
	28
	

	29
	
	29
	


Ο Δήμαρχος Δρ. Ξενοφών Ν. Βεργίνης, προσκλήθηκε νόμιμα αλλά δεν παρέστη στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα 

είκοσι έξι (26)  μέλη, ο Πρόεδρος κήρυξε την έναρξη της Συνεδρίασης.
ΠΑΡΑΤΗΡΗΣΕΙΣ:
Τα θέματα συζητήθηκαν με την εξής σειρά: 14,1,2,3,4,5,6,7,8,9,10,11,12,13,15,16,17,18 της Η.Δ.

Κατά τη συζήτηση του 14ου θέματος, αποχώρησαν οι Δ.Σ. Κάτσενου Θεοδώρα, Μαργέλη Μαρία, Κονιδάρης Κων/νος, Λάζαρης Αρίστος και Βεροιώτης Αλέξανδρος.

Πριν τη συζήτηση του 5ου θέματος προσήλθε ο Δ.Σ. Λάζαρης Αρίστος.

Πρίν τη συζήτηση του 7ου θέματος προσήλθε ο Δ.Σ. Κονιδάρης Κων/νος και αποχώρησαν οι Δ.Σ. Μπελεγρίνος Σπυρίδων, Βεργίνης Σπυρίδων, Αραβανή Χριστίνα, Τσιρογιάννης Γεώργιος, Πεντεσπίτης Νικόλαος και Θερμός Ευάγγελος.

Πριν τη συζήτηση του 15ου θέματος προσήλθε η Δ.Σ. Αραβανή Χριστίνα και αποχώρησαν οι Δ.Σ. Γιαννιώτης Παναγιώτης, Γαζής Γεώργιος, Αργυρός Νικόλαος και Βερροιώτης Ευάγγελος.

Πριν τη συζήτηση του 17ου θέματος αποχώρησαν οι Δ.Σ. Καραγιάννης Αθανάσιος και Λύγδας Σπυρίδων.

Πριν τη συζήτηση του 18ου  θέματος αποχώρησαν οι Δ.Σ. Καλός Χαράλαμπος, Κονιδάρης Κωνσταντίνος και Λάζαρης Αρίστος.

ΘΕΜΑ 6ο:   «Απόφαση Δ.Σ. για προμήθεια επιβατικού υβριδικού αυτοκινήτου για τις ανάγκες της Τεχνικής Υπηρεσίας και του Δημάρχου από το ελεύθερο εμπόριο»
                                                                                        Εισηγητής:  Λάζαρης Νικόλαος, Αντιδήμαρχος
Ο Πρόεδρος του Δημ. Συμβουλίου, κ. Ευστάθιος Σκλαβενίτης έδωσε τον λόγο στον κ. Λάζαρη Νικόλαο ο οποίος έθεσε υπόψη των μελών του Δ.Σ. τα εξής:
Η Διεύθυνση Τεχνικών Υπηρεσιών του Δήμου έχει την ανάγκη της προμήθειας από το ελεύθερο εμπόριο ενός καινούργιου  επιβατικού αυτοκινήτου υβριδικής τεχνολογίας, τύπου SUV / Crossover. Το όχημα θα χρησιμοποιηθεί για να καλύψει τις λειτουργικές ανάγκες της Τεχνικής Υπηρεσίας (επιβλέψεις έργων, αυτοψίες) σε όλη την έκταση του Δήμου, καθώς και τις καθημερινές υπηρεσιακές μετακινήσεις και εκπροσωπήσεις του Δημάρχου.

Τα υφιστάμενα οχήματα που χρησιμοποιούνται για τις ανάγκες αυτές δεν επαρκούν, παρουσιάζουν συχνές και σοβαρές βλάβες λόγω παλαιότητας (είναι ηλικίας άνω των 20 ετών), με αποτέλεσμα το κόστος επισκευής και συντήρησής τους να είναι οικονομικά ασύμφορο για τον Δήμο. Επιπλέον, λόγω των συνεχών επισκευών, τα οχήματα παραμένουν για μεγάλα διαστήματα εκτός λειτουργίας στα συνεργεία, δυσχεραίνοντας το έργο της υπηρεσίας, ενώ στερούνται σύγχρονων συστημάτων ασφαλείας.

Προτείνεται η προμήθεια ενός υβριδικού οχήματος τύπου SUV / Crossover, το οποίο θα εξασφαλίσει χαμηλή κατανάλωση καυσίμου, μειωμένους ρύπους και κίνηση εντός και εκτός οδικού δικτύου (εργοτάξια, ορεινοί όγκοι). Η προμήθεια οχήματος από το ελεύθερο εμπόριο είναι επιτρεπτή για τους Δήμους και θα ακολουθηθούν οι διαδικασίες προμηθειών του Ν. 4412/2016.

Η αρμοδιότητα για την έγκριση προμήθειας αυτοκινήτων από το ελεύθερο εμπόριο ασκείται πλέον από τον Γενικό Γραμματέα / Συντονιστή της οικείας Αποκεντρωμένης Διοίκησης.

Λαμβάνοντας υπόψη:
· Τις διατάξεις των άρθρων 86 και 209 του Ν. 3463/2006 «Κώδικας Δήμων και Κοινοτήτων» (ΦΕΚ 114 Α).

· Τις διατάξεις του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης».

· Το Π.Δ. 330/83 (ΦΕΚ 119 – Α’) «Μεταβίβαση αρμοδιοτήτων του Υπουργού Προεδρίας της Κυβέρνησης στους Νομάρχες».

· Την Υ.Α. 6400/2060/1984 «Διαδικασία αγοράς, διάθεσης, θέσης, άρσης της κυκλοφορίας κ.λπ. αυτοκινήτων των υπηρεσιών του άρθρου 1 του Ν.Δ. 2396/53 και δικύκλων».

· Την ΚΥΑ 129/2534/20-01-2010, όπως τροποποιήθηκε και ισχύει ως προς το άρθρο 5 αυτής, δυνάμει της οποίας επιτρέπεται η παρέκκλιση από τα αυστηρά όρια κυβισμού για οχήματα υβριδικής/αντιρρυπαντικής τεχνολογίας, με σκοπό τη μείωση των εκπομπών διοξειδίου του άνθρακα.

· Το γεγονός ότι έχει προβλεφθεί ειδικευμένη για το σκοπό αυτό πίστωση στον προϋπολογισμό του Δήμου, ποσού έως 28.000,00 € στον Α.Λ.Ε. 030.3120201001 Τακτικού Προϋπολογισμού 2026.

· Την άμεση ανάγκη του Δήμου για την αντικατάσταση των πεπαλαιωμένων οχημάτων.

Ε ι σ η γ ο ύ μ α ι
Την προμήθεια ενός υβριδικού οχήματος από το ελεύθερο εμπόριο με τα εξής χαρακτηριστικά:

	Α/Α
	Χαρακτηριστικό
	Περιγραφή / Προδιαγραφή

	1
	Είδος αυτού
	Καινούργιο  επιβατικό όχημα, τεχνολογίας SUV / Crossover, Υβριδικό (Full / Mild Hybrid), αντιρρυπαντικής τεχνολογίας Euro 6 

	2
	Αριθμός θέσεων
	5 θέσεων

	3
	Κυβισμός μηχανής
	≥ 1400 cc

	4
	Ανάγκες που πρόκειται να καλυφθούν
	Λειτουργικές ανάγκες της Τεχνικής Υπηρεσίας (αυτοψίες, επιβλέψεις έργων σε αστικό και επαρχιακό δίκτυο) και υπηρεσιακές μετακινήσεις/εκπροσωπήσεις του Δημάρχου

	5
	Προϋπολογισμός Δαπάνης
	Έως 28.000,00 € (συμπεριλαμβανομένου Φ.Π.Α. 24% - Α.Λ.Ε. 030.3120201001 Τακτικού Προϋπολογισμού 2026)


Η απόφαση της Δημοτικής Επιτροπής να προωθηθεί στον Γραμματέα/Συντονιστή της Αποκεντρωμένης Διοίκησης με σχετικό αίτημα του Δήμου προκειμένου να λάβει την απαιτούμενη έγκριση.
Στη συνέχεια πήρε το λόγο ο κ. Καλός Χαράλαμπος ο οποίος είπε:
Η αναγκαιότητα της προμήθειας αυτοκινήτου υπάρχει, αλλά για να το ψηφίσω πρέπει να βγει ο περιορισμός των κυβικών. 
Στη συνέχεια πήρε το λόγο ο κ. Δρακονταειδής Κων/νος ο οποίος είπε:
Δεν χρειάζεται να μπει περιορισμός σε ότι αφορά τα κυβικά, όταν πρόκειται για επιβατικά αυτοκίνητα.

Τέλος παίρνοντας το λόγο ο εισηγητής, απέσυρε το θέμα.

   
Η απόφαση αυτή πήρε αρ. 158/2026.

                  
   Ο ΠΡΟΕΔΡΟΣ



           Τα παρόντα μέλη

       
      ΕΥΣΤΑΘΙΟΣ ΣΚΛΑΒΕΝΙΤΗΣ

